open-index/open-wikipedia-markdown huggingface dataset:
Taistelu leivästä

**Taistelu leivästä** (myös **Leivän valloitus**, ) on venäläisen anarkistin Pjotr Kropotkinin vuonna 1892 ilmestynyt ranskankielinen teos, joka on yksi anarkistisen työväenliikkeen perusteoksista. Kirjassa Kropotkin esittelee oman anarkokommunistisen vaihtoehtonsa marxilaisten valtiojohtoiselle sosialismille. Alun perin *Taistelu leivästä* ilmestyi esseinä Kropotkinin Pariisissa julkaisemassa *[[Le Révolté]]* -lehdessä, josta tekstit myöhemmin koottiin yhdeksi kirjaksi. Teoksen esipuheen on kirjoittanut ranskalainen maantieteilijä ja anarkisti Élisée Reclus, joka myös keksi sen alkuperäisen nimen *Leivän valloitus*.

## Sisältö
Kirja sisältää Kropotkinin ajattelun perusteita muun muassa yksityisomistuksesta ja toimeentulosta. Teoksessa hän myös tuo esille valtiotonta ja hallituksetonta yhteiskuntamalliaan, joka perustuu ihmisten vapaaseen yhteenliittymiseen. Lisäksi Kropotkin arvioi työväenliikkeen muiden suuntausten näkemyksiä muun muassa yksityisomistuksesta, hyödykkeiden jaosta sekä vallankumouksellisista toimintatavoista. Karl Marxin merkittävimmän teoksen *[[Pääoma (Marx)|Pääoman]]* talousteorioista *Taistelu leivästä* eroaa olennaisesti siinä, että Marxin analysoidessa pelkästään kapitalismia, pohtii Kropotkin puolestaan anarkokommunistisen yhteiskunnan toimintaa ja keinoja sen saavuttamiseksi. 

## Suomennokset
Teoksen ensimmäisen suomennoksen julkaisi Michiganin Hancockissa amerikansuomalainen kustantamo Työmies. Kääntäjänä toimi sortovuosien laittomia asevelvollisuuskutsuntoja Pohjois-Amerikkaan paennut toimittaja Kaapo Murros, joka tuohon aikaan oli vielä kiinnostunut anarkismista. Sisällissodan jälkeen vuonna 1919 Karisto julkaisi kirjan Santeri Rissasen suomentamana *[[Suuria kysymyksiä]]* -sarjansa neljäntenä osana nimellä *Leivän valloitus*. Vuonna 2010 Rissasen käännös ilmestyi internetissä uutena vapaasti ladattavissa olevana versiona.

## Lähteet

## Aiheesta muualla
*Teoksen suomenkielinen verkkoversio Sosialismi.net
*Teoksen englanninkielinen verkkoversio Anarchy Archives
Kruununasiamies

**Kruununasiamies** oli aiemmin henkilö, joka edusti valtiota oikeudenkäynneissä ja muissa virallisissa toimituksissa, joissa yleensä käsiteltiin valtion yksityisoikeudellisia etuja. Kruununasiamies toimi joko virkansa puolesta tai jonkin viranomaisen (esimerkiksi lääninhallituksen) määräyksestä kruunun eli valtion edun valvojana. Kun valtio oli osallisena alioikeuden käsittelemässä riita-asiassa, valtion edustajana toimi maaherran määräämä asiamies. Hovioikeudessa valtion etuja valvoi kanneviskaali.

## Lähteet
United Media

**United Media** oli yhdysvaltalainen E. W. Scripps Companyn omistama syndikaatti, joka levitti sisältöä sanomalehtiin. Sen tunnetuin osa oli **United Feature Syndicate** eli **United Features**, joka oli yksi johtavia sarjakuvasyndikaatteja.

Yhtiön toiminta käynnistyi 1900-luvun alussa ja se myi sisältöä alkujaan vain Scripps-yhtymän lehdille, mutta alkoi pian myydä sitä myös ulkopuolisille. United Features levitti monia tunnettuja sarjakuvia, kuten *[[Tenavat]]*, *[[Karvinen]]*, *[[Ulla (sarjakuva)|Ulla]]*, *[[Dilbert]]*, *[[Ferd’nand]]*, *[[Helmiä sioille (sarjakuva)|Helmiä sioille]]*, *[[Marmaduke (sarjakuva)|Marmaduke]]*, *[[Aidan takaa]]* ja *[[Vastakarvaan (sarjakuva)|Vastakarvaan]]*. United Features myi vuonna 2010 eräiden menestyneimpien sarjojensa, mukaan lukien *Tenavien* oikeudet Iconix Brand Groupille. Vuonna 2011 kaikkien United Median sisältöjen ja 150 sarjakuvan levitys myytiin kilpailevalle Universal Uclick -syndikaatille. Kauppa astui voimaan 1. kesäkuuta 2011, jolloin yhtiön toiminta päättyi.

## Aiheesta muualla
*Michael Cavna: RIP, UNITED MEDIA: A century-old syndicate closes its historic doors  Washington Post 1.7.2011.
Don 2

**Don 2** on Farhan Akhtarin ohjaama intialainen toimintaelokuva vuodelta 2011. Se on jatko-osa *[[Don (vuoden 2006 elokuva)|Don]]*-elokuvalle vuodelta 2006. Pääosia näyttelevät Shah Rukh Khan, Priyanka Chopra, Lara Dutta, Om Puri, Boman Irani ja Kunal Kapoor. Elokuvan juoni alkaa *Donin* lopusta Malesiasta ja siirtyy Eurooppaan. Don, joka on nyt Aasian alamaailman kuningas, suunnittelee ottavansa haltuunsa Euroopan huumekartellin.

*Don 2* esitettiin Berliinin elokuvajuhlilla. Se voitti useita palkintoja, kuten Filmfare Awards -palkinnot parhaasta äänityksestä ja toiminnasta.

## Näyttelijät

## Soundtrack

## Vastaanotto
Box Office India julisti *Don 2:n* ”hitiksi”.

## Lähteet

## Aiheesta muualla
* Virallinen sivusto 
* 
*
Luettelo televisiosarjan Daltonit jaksoista

Tämä artikkeli sisältää luettelon Xilam Animation -tuotantoyhtiön sarjasta *[[Daltonit (televisiosarja)|Daltonit]]*.

## 1. tuotantokausi
Sarjan ensimmäistä tuotantokautta esitettiin Suomessa ensi kerran vuonna 2009–2010. Sittemmin ensimmäistä kautta on esitetty uudestaan vuosina 2011–2015.

## 2. tuotantokausi
Sarjan toista tuotantokautta alettiin esittää Suomessa syyskuussa 2015. 

## Lähteet
Hendrawan

**Hendrawan** ( (*Ye Chengwan*); s. 27. kesäkuuta 1972 Malang, Itä-Jaava) on indonesiankiinalainen uransa jo päättänyt sulkapalloilija, olympiamitalisti ja maailmanmestari. Hendrawan voitti olympiahopeaa kaksinpelistä vuoden 2000 kesäolympialaisista Sydneystä. Hän hävisi finaalissa Kiinan Ji Xinpengille. Hendrawan voitti vuonna 2001 maailmanmestaruuden Sevillassa kaksinpelissä kaadettuaan finaalissa Tanskan Peter Gaden. Aasian kisoista Hendrawan saavutti joukkuekilpailun kultaa ja kaksinpelin hopeaa Bangkokista vuonna 1998.

Hendrawan on 170 senttimetriä pitkä ja painaa 68 kilogrammaa. Hän löi peliurallaan oikealla kädellä.

## Lähteet
* http://www.sports-reference.com/olympics/athletes/he/hendrawan-1.html
Ji Xinpeng

**Ji Xinpeng** (; s. 30. joulukuuta 1977 Xiamen, Fujian) on uransa jo päättänyt kiinalainen sulkapalloilija ja olympiavoittaja. Ji voitti yllättäen olympiakultaa kaksinpelissä vuoden 2000 kesäolympialaisissa Sydneyssä. Hän voitti kisoissa suosikeista Tanskan Peter Gaden, Indonesian Taufik Hidayatin ja finaalissa niin ikään indonesialaisen Hendrawanin. Tuo voitto jäi Jin uran ainoaksi arvokisamitaliksi. Vuotta myöhemmin Ji voitti Japanin avointen kaksinpelin mestaruuden. Ji on 181 senttimetriä pitkä, painaa 70 kilogrammaa ja on oikeakätinen. Hän on osallistunut yksiin kesäolympialaisiin.

Ji on toiminut Kiinan sulkapallomaajoukkueen valmentajana vuodesta 2008 alkaen. 

## Lähteet
* http://www.sports-reference.com/olympics/athletes/ji/ji-xinpeng-1.html
Sillano Giuncugnano

**Sillano Giuncugnano** on kunta Italiassa Toscanan alueella olevassa Luccan maakunnassa. Kunta perustettiin vuonna 2015, jolloin kaksi kuntaa, Sillano (660 asukasta) ja Giuncugnano (481), yhdistyivät Sillano Giuncugnanon kunnaksi.

## Lähteet

## Aiheesta muualla
Kaarle Seitola

**Kaarle Kustaa Seitola** (6. tammikuuta 1928 Käkisalmi – 20. maaliskuuta 1997 Kotka) oli suomalainen kansakoulunopettaja ja nuortenkirjailija.

Seitola pääsi ylioppilaaksi 1948 ja valmistui 1954 opettajaksi Helsingin opettajakorkeakoulusta. Hän kävi myös Merisotakoulun 1955. Seitola toimi opettajana Sippolassa 1951–1952, Elimäellä 1955–1962 ja vuodesta 1962 alkaen Kotkassa.

Seitolan isä oli suojeluskuntaupseeri Urho Seitola.

## Teoksia
* *Saariston sankarit*: seikkailuromaani nuorisolle. Helsinki, Valistus, 1954
* *Kostajat vanavedessä*: seikkailuromaani nuorille. Helsinki, Valistus, 1955
* *Palaneen kaupungin pakolaiset*: seikkailukertomus pikkuvihan ajoilta. Helsinki, Valistus, 1958
* *Tuntematon tuttava*. Helsinki, Valistus, 1963 
* *Kotka: Kotiseutuoppia kolmannelle luokalle*. Kotka, Kotkan kaupunki, 1968
* *Kotka, kotikaupunkini: kotiseutuoppia kolmannelle luokalle: johdatus maantiedon opiskeluun*, kirj. Esko Karhu, Seppo Rautava ja Kaarle Seitola. Kotka, Kotkan kaupunki, 1982

## Toimitustöitä
* *Haminan suomalainen yhteiskoulu - Haminan yhteislyseo 1894-1969 : 75 (vuotta)* ; toimituskunta Kaarle Seitola ym., Hamina, HYL:n seniorit 1969

## Lähteet
Valvasone Arzene

**Valvasone Arzene** on kunta Italiassa Friuli-Venezia Giulian alueella olevassa Pordenonen maakunnassa. Kunta perustettiin vuonna 2015, kun kaksi kuntaa, Valvasone (2&nbsp;195 asukasta) ja Arzene (1&nbsp;807), yhdistyivät muodostaen Valvasone Arzenen kunnan.

## Historia

Valvasone on kasvanut linnan (*Castello di Valvasone*) ympärille. Linnan tunnettu historia ulottuu 1200-luvun puoleen väliin saakka, jolloin sitä rakennettiin Aquileian patriarkan Gregorio da Montelongon käskystä. Vuonna 1363 Itävallan herttua Rudolf IV poltti linnan ja sitä ympäröivän kylän sotiessaan silloisen Aquileian patriarkan kanssa. Nykyinen linna on pääosin vuodelta 1518. Linnan edessä olevalla Piazza Castellon aukiolla on 1600-luvulta peräisin oleva kaivo. Toinen tärkeä aukio Valvasonessa on Piazza Libertà, jonka vierellä sijaitsee kirkko Chiesa del Santissimo Corpo di Cristo. Kirkko on rakennettu vuosina 1449–1454.

## Lähteet

## Aiheesta muualla
Eero Laine (kirjailija)

**Pertti Eero Laine** (24. lokakuuta 1928 Lohja – 15. tammikuuta 1982 Lohjan kunta) oli suomalainen kirjailija.

Laine oli ammatiltaan rakennuspiirtäjä. Hän asui Lohjan Routiossa omakotitalossaan ja sai kipinän kirjoittamiseen Lohjan taideyhdistyksen kirjallisuuskerhossa, jossa häntä neuvoi kirjoittamiseen muun muassa kirjailija Iris Kähäri. Laine harrasti luonnontutkimista, eläinten täyttämistä, kalastusta ja kuvataulujen maalausta. Laine piti ihanteinaan Veijo Mereä samoin kuin saksalaisen kirjallisuuden Günther Grassia Peltirumpuineen. Ajankäytöstään Laine totesi, että hänen päivätyönsä rakennusliikkeen konttorissa tuntui lepotauolta, joka hävitti ajatukset romaanin kirjoittamisesta ja jolloin kirjoittamisajattelu lepäsi. Romaanissaan Laine sanoo pohtivansa kohonneen elintason mukanaan tuomia ongelmia ihmisuhteissa. 

## Teoksia
* *Läksiäiset* : romaani. Weilin & Göös, Helsinki 1965

## Lähteet
Höök

**Höök** voi tarkoittaa ainakin seuraavia:

;TV-sarja 
* *[[Höök (televisiosarja)|Höök]]*, ruotsalainen poliisisarja.

;Henkilöt
* Berndt Höök (1834–1901), suomalainen kanavainsinööri ja karhunkaataja
* Fridolf Höök (1836–1904), suomalainen merikapteeni, valaanpyytäjä, tutkimusmatkailija, kansanperinteen kerääjä ja Amur-joen varteen Venäjän Kaukoitään vuonna 1868 perustetun suomalaisen siirtokunnan johtaja, Berndt Höökin veli
* Annikki Sankari (o.s. *Höök*, 1913–2012), suomalainen kirjailija
* Urho Havumäki (ent. *Höök*, 1904–1961), suomalainen opettaja ja näytelmäkirjailija.
Eila Paakkinen

**Eila Esteri Paakkinen** (28. tammikuuta 1929 Viipuri &ndash; 22. lokakuuta 2020 Kontiolahti) oli suomalainen kansakoulunopettaja ja lastenkirjailija.

Paakkinen pääsi ylioppilaaksi Lappeenrannan tyttölyseosta 1950 ja valmistui 1952 opettajaksi Helsingin opettajakorkeakoulusta. 

## Teoksia
* *Kun tulen suureksi ...* : I-II luokkien raittiuskirjoituskilpailun valmistekirjanen v. 1956 ; kirj. ja kuv. Eila Paakkinen. Suomen opettajain raittiusliitto, Helsinki 1956
* *Auringon satuja* ; kuv. Maire Könni. Lasten oma kirjasto 32. WSOY 1957
* *Kun tulen suureksi ...* : I-II luokkien raittiuskirjoituskilpailun valmistekirjanen v. 1960 ; kirj. ja kuv. Eila Paakkinen. Suomen opettajain raittiusliitto, Helsinki 1960
* *Pojat ja avaruuskissa* : satuseikkailu ; kuvittanut Veikko Karsten. Lasten oma kirjasto 43. WSOY 1963
* *Jounin rahahuolet* : kansakoulun raittiuskirjoituskilpailun valmistuskirjanen III-IV luokkia varten v. 1963. Suomen opettajain raittiusliitto, Helsinki 1963
* *Luokan uusi oppilas* : Kansakoulun raittiuskirjoituskilpailu, 20.2.1965, valmistuskirjanen kansakoulun III-IV luokkia varten ; kuv. Jaakko Antikainen. Raittiuskasvatusliitto, Helsinki 1965
* *Kesä tuli Kynttiläkadulle : Katri, Pepe ja Salaperäinen Talo* : nuorisokertomus. Raittiuskasvatusliitto, Helsinki 1967
* *Keisarin uudet vaatteet : Lastenmusikaali [[H. C. Andersen]]in mukaan*. Yleisradio, TV1 - Ruotsin TV 1975
* *Kaupungin onnellisin kissa* ; kuv. Tuula-Leena Hämäläinen. Peruskoulun raittiuskirjoituspalkinto. Raittiuskasvatusliitto, Helsinki 1978 
* *Kesä kukkamummon kanssa*. WSOY 1980
* *Kukkamummo talvimaassa* kuv. Eeva Mehto. WSOY 1982
* *Viidennen kerroksen Iris* ; kuv. Samppa Lahdenperä. WSOY 1984
* *Iris Hattaramäessä* ; kuv. Samppa Lahdenperä. WSOY 1986
* *Lapsena*. Otava 1992

## Lähteet
Vilho Numminen

**Juuso Vilho Numminen** (20. tammikuuta 1896 Kuru – 27. maaliskuuta 1960 Helsinki) oli korkeimman oikeuden jäsen ja monien eri luottamustehtävien aktiivi.

Nummisen vanhemmat olivat rovasti August Mauri Numminen ja Aina Alina Durchman. Numminen tuli ylioppilaaksi Tampereen lyseosta 1915 ja suoritti oikeustutkinnon 1921. Hän auskultoi Turun hovioikeudessa ja sai varatuomarin arvon 1924. Seuraavana vuonna hän toimi asianajajana Tampereella ja 1927–1936 Vaasassa. Siellä hän työskenteli myös hovioikeudessa, ensin kanslistina ja sitten vuodesta 1938 asessorina. Syyskuussa 1946 Nummisesta tuli Korkeimman oikeuden jäsen ja oikeusneuvos. Hänellä oli päätyönsä ohessa useita luottamustoimia, kuten Helsingin vuokrantarkastuslautakunnan 2. osaston puheenjohtajuus 1950–1952, kirkkoneuvoston jäsenyys Vaasassa kahteen otteeseen 1930- ja 1940-luvulla sekä kirkolliskokousedustajuus 1940-luvun ja 1950-luvun alussa. Suomen hovioikeuksien tuomarien yhdistyksen hallituksen jäsen Numminen oli 1943–1946, Suomen tuomarien liiton hallitukseen hänet valittiin 1945. Numminen menehtyi 1960 keuhkovaivaan, josta hän oli pitkään kärsinyt.

Nummisen puoliso vuodesta 1927 oli Aino Sofia Turja (1905–1995). Heidän lapsiaan ovat toimittaja, kirjailija Juha Numminen (s. 1938) ja kansliapäällikkö, ministeri Jaakko Numminen (s. 1928).

## Lähteet
Ilona Karjalainen

**Elvi Ilona Karjalainen** (15. tammikuuta 1929 Kitee – 2008 Joensuu) oli suomalainen Joensuussa asunut kirjailija.

## Teoksia
* *Mirkka, erään ihmisen kuva : kertomus CP-vammaisesta tytöstä*. WSOY 1979
* *Takaikkuna* : romaani. Pilot-kustannus, Tampere 2006
* *Kaimos* : romaani. Pilot-kustannus, Tampere 2007 
Ilona Karjalaisen tekstejä on julkaistu myös seuraavissa teoksissa:
* *Kuunpesijä : Ukri ry:n 25-vuotisjuhlajulkaisu* ; toim. Matti Kettunen ym. Ukri 1981
* *Rakasta tätä päivää*. Joensuun vapaaopiston luovan kirjoittamisen ryhmä 1982
* *Jos jokainen putoaisi paikaltaan* ; toim. Tuulikki Alkio. Kansaneläkelaitos 1982
* *Perillä etsiessään* : runoantologia ; toim. Ilona Karjalainen ym. Ukri 1985
* *Kielen kärjessä : Ukri 1956–2006* ; toim. Kari Tahvanainen. Ukri 2006

## Toimitustöitä
* *Perillä etsiessään* : runoantologia ; toimituskunta Ilona Karjalainen ym. ; kuv. Anu Torikka. Kirjailijayhdistys Ukri, Kontiolahti 1985

## Lähteet
George Boyd

**George Ian Boyd** (s. 2. lokakuuta 1985 Chatham) on englantilais-skotlantilainen jalkapalloilija, joka edustaa Valioliigassa pelaavaa Burnley FC:tä. Vasenjalkainen Boyd on pelipaikaltaan vasen laitahyökkääjä. Hän kuuluu myös Skotlannin jalkapallomaajoukkueeseen.

## Seurajoukkueura
Boyd debytoi aikuisten tasolla vuonna 2002 Stevenage Boroughissa Englannin konferenssissa. Hän edusti seuraa vuoteen 2007 asti pelaten joukkueessa 110 ottelua, joissa syntyi 23 osumaa. Vuonna 2007 Boyd siirtyi neljännellä sarjatasolla eli kakkosliigassa pelanneeseen Peterborough Unitediin, jota Boyd edusti vuoteen 2013 asti. Vuonna 2010 hän kävi lainalla Mestaruussarjan Nottingham Forestissa ja vuonna 2013 saman sarjan Hull Cityssä. Peterboroughissa Boyd pelasi vuosien 2007–2013 aikana hienot 263 ottelua, joissa hän onnistui maalinteossa 64 kertaa. Kesällä 2013 Boyd siirtyi entiseen lainaseuraansa, Valioliigaan nousseeseen Hull Cityyn. Boyd debytoi Valioliigassa elokuussa 2013 Chelsea FC:tä vastaan ja avausmaalinsa Valioliigassa hän iski joulukuussa 2013 Fulham FC:tä vastaan. Boyd debytoi Hullin paidassa myös eurokentillä, kun hän pelasi KSC Lokerenia vastaan Eurooppa-liigan karsintaottelussa elokuussa 2014. Vain muutama päivä myöhemmin Boydin eurodebyytistä hän siirtyi Valioliigan nousijaseuraan Burnley FC:hen. Avausmaali Burnleyn paidassa syntyi West Ham Unitedia vastaan lokakuussa 2014.

## Maajoukkueura
Boydin vanhemmat ovat englantilaisia, ja hän itsekin on syntynyt ja asunut koko ikänsä maassa. Boyd päätti kuitenkin edustaa maajoukkuetasolla Skotlantia, jonka edustusoikeuden hän sai, sillä hänen äidinäitinsä on syntynyt siellä. Boyd debytoi Skotlannin jalkapallomaajoukkueessa maaliskuussa 2013 Serbiaa vastaan.

## Lähteet
* 
* http://www.national-football-teams.com/player/51980/George_Boyd.html
Ingeborg Norell

**Ingeborg Katarina Norell**, o.s. *Stenborg* (s. 1727, ilmeisesti Porvoossa), oli käsityöläisvaimo ja ensimmäinen virallisesti palkittu naispuolinen suomalainen hengenpelastaja.

Norellin isä lienee ollut porvoolainen satulaseppä Hans Stenborg. Tenholan Germundin kylässä tapahtui 8. huhtikuuta 1780 onnettomuus, kun kaksivuotias tyttö putosi kaivoon ja hänen luultiin hukkuneen. Paikalle sattui 53-vuotias Norell, joka oli lukenut *Collegium medicumin* eli lääkintöhallituksen edeltäjän julkaisemaa almanakkaa, jossa oli hengenpelastusohjeet. Norell aloitti lapsen puhallus- ja hierontaelvytyksen, jota jatkettiin yli tunnin ajan muiden paikalla olleiden kanssa niin, että lopulta tyttö virkosi ja toipui onnettomuudesta täysin entiselleen. Kaksi vuotta myöhemmin 1782 maaherra Anders de Bruce ehdotti Norellille Isänmaallisen Seuran palkintoa ihmishengen pelastamisesta. Seuraavana vuonna hänelle myönnettiinkin palkintona kymmenen riikintaalaria.  

Norellin puoliso oli vuodesta 1764 kultaseppä Carl Gustaf Norell, aiemmin Norelius (1738-1782). Hän oli ollut vaimonsa veljen, kultaseppä Jakob Stenborgin oppipoika. Carl Gustaf Norell oli vaimoaan yksitoista vuotta nuorempi, mutta kuoli vain 46-vuotiaana joulukuussa 1782. Perheeseen syntyneestä kolmesta lapsesta ainoa eloon jäänyt, poika Jakob Johan, oli tuolloin 12-vuotias. Norellit asuivat ensin Porvoossa ja sitten Haminassa vuoteen 1768. Miehensä kuoltua Norell lähti Tenholan rippikirjan mukaan Pohjaan, mutta ei näytä sinne silti päätyneen. Hänen myöhemmät vaiheensa eivät ole tiedossa. 

## Lähteet
Hippokrene

**Hippokrene** ( tai , *Hippokrēnē*, ”Hevosen lähde”) on lähde Helikonvuorella Kreikassa. Antiikin aikana sitä pidettiin pyhitettynä muusille. Hippokrene on saanut nimensä tarusta, joka kertoo siivekkään Pegasos-hevosen aikaansaaneen lähteen kavioniskullaan. Lähteen veden kerrottiin saavan aikaan runollista inspiraatiota.

Kirjailija Hesiodos kuvasi Hippokrenen lähteen ja sen inspiroivan voiman jo 700-luvulla eaa. Helikonvuoren itäpuolella lähteen lähellä sijaitsevaan niin kutsuttuun Muusien laaksoon rakennettiin muusille omistettu pyhäkkö, mikä entisestään lisäsi vuoren pyhyyttä antiikin kreikkalaisten keskuudessa.

## Lähteet

## Aiheesta muualla
Peter Serafinowicz

**Peter Szymon Serafinowicz** (s. 10. heinäkuuta 1972 Liverpool, Iso-Britannia) on englantilainen näyttelijä, koomikko ja käsikirjoittaja. Hän on esiintynyt useissa menestyneissä elokuvissa ja televisiosarjoissa.

Vuonna 2007 BBC tilasi Serafinowiczilta hänen omaa nimeään kantavan komediasarjan, joka julkaistiin Suomessa nimellä *[[Peterin ässä-show]]* (alkup. *The Peter Serafinowicz Show*). Serafinowicz sai sarjasta parhaan viihdyttäjän Kultainen ruusu -palkinnon vuonna 2008, minkä lisäksi sarja sai parhaan komediasarjan Bafta-ehdokkuuden vuonna 2009.

## Valikoitu filmografia
### Elokuva

### Televisio

## Lähteet

## Aiheesta muualla
*Peter Serafinowiczin virallinen sivusto
*
Launeen kirkko

**Launeen kirkko** on Lahdessa sijaitseva evankelis-luterilainen kirkko, jonka suunnitteli helsinkiläinen arkkitehti Erik Lindroos. Rakennus otettiin käyttöön vuonna 1953 seurakuntakeskuksena. Launeen seurakunnan jäsenmäärä kuitenkin kasvoi huomattavasti, joten rakennukseen tehtiin laajennus jo vuonna 1958. Sen yhteydessä rakennettiin kellotapuli ja kirkkosalia levitettiin etelän suuntaan. Laajentamisen jälkeen seurakuntakeskus vihittiin kirkoksi. Launeen kirkko peruskorjattiin vuosien 2000 ja 2001 aikana.

Launeen kirkko on toiseksi vanhin säilynyt evankelis-luterilainen kirkkorakennus Lahdessa Nastolan kirkon jälkeen.

## Arkkitehtuuri
Launeen kirkko on rakennettu vaaleaksi rapatusta tiilestä. Katto on punertavaa savitiiltä. Lahden kaupungin rakennushistoriaselvityksessä kirkon sanotaan kuvaavan 1950-luvun "hienopiirteistä intiimiä arkkitehtuuria". Launeen kirkko suojeltiin asemakaavalla vuonna 2010.

Launeen kirkkosalissa toistuva teema on tiimalasin muoto. Arkkitehti Lindroos käytti muotoa esimerkiksi alttarikaiteessa ja penkeissä.

## Lähteet

## Aiheesta muualla
* Lahden seurakuntayhtymä, Launeen kirkko
Toisto (Tenavat)

**Toisto** () on hahmo Charles M. Schulzin luomassa *[[Tenavat]]*-sarjakuvassa. Hän on Tellun ja Epun pikkuveli.

Toiston syntymästä mainittiin 23. toukokuuta 1972 julkaistussa stripissä ja hänet nimettiin 31. toukokuuta, mutta nähtiin ensimmäisen kerran vasta 26. maaliskuuta 1973. Hän on nuorin sarjan vakiohahmoista. Eppu keksi pikkuveljensä nimen Tellun valitettua, että toisen pojan syntyminen samaan perheeseen oli ”uusinta” (*rerun*). Joissain varhaisissa suomennoksissa nimi on käännetty Veikoksi. Toisto näyttää melkein samalta kuin Eppu, paitsi että hän on hieman lyhyempi, hänen hiuksensa ovat hieman erilaiset ja hän pukeutuu yleensä haalareihin.

Toisto oli *Tenavissa* pitkään sivuhahmo. 1970–1980-luvuilla hän esiintyi lähes yksinomaan stripeissä, joissa hänet nähtiin istumassa äitinsä polkupyörän lastenistuimella. 1990-luvulla Toiston esiintyminen sarjassa lisääntyi huomattavasti ja hänestä tuli käytännössä yksi päähahmoista viimeisten vuosien ajaksi. Toisto nähdään usein opettelemassa asioita, jotka muut jo osaavat. Hän suhtautuu Jaska Jokuseen muita kunnioittavammin ja viihtyy Ressun seurassa. Toiston odotukset maailmasta ovat yleensä joko katteettoman toiveikkaita (hän uskoo saavansa lahjaksi koiran tai polkupyörän) tai sangen pessimistisiä.

## Lähteet
Julia Grünwald

**Julia Grünwald** (aiemmin **Dygruber**, s. 25. lokakuuta 1991) on itävaltalainen alppihiihtäjä.

Alppihiihdon maailmancupissa Grünwald kilpaili ensimmäisen kerran Lienzin pujottelussa joulukuussa 2011. Maailmancupin pisteille hän pääsi ensimmäisen kerran Kühtain pujottelussa joulukuussa 2014 oltuaan 14:s. Kymmenen parhaan joukkoon hän sijoittui ensimmäisen kerran oltuaan kymmenes Flachaun jälkimmäisessä pujottelussa tammikuussa 2016.

## Lähteet
Suuria kysymyksiä

***Suuria kysymyksiä*** oli kustannusosakeyhtiö Arvi A. Kariston vuosina 1917–1919 julkaisema yhteiskunnallisten teosten kirjasarja. Sen teokset edustivat eri aatesuuntia ja näkemyksiä, aina Pjotr Kropotkinin valtiota vastustavasta anarkismista ruotsalaisen Rudolf Kjellénin kirjoittamaan geopolitiikan perusteokseen *Valtio elinmuotona*.

## Teokset
# Woodrow Wilson: *Uusi vapaus* (1917, suom. Valfrid Hedman) 
# Jean Jaurès: *Työläiset, isänmaa ja armeija* (1918, esipuhe Hjalmar Branting, suom. Urho Kivimäki)
# Aleksandr Herzen: *Eurooppa ja Venäjä – vallankumousmiehen mietteitä* (1918, suom. Vilho Elomaa)
# Pjotr Kropotkin: *[[Leivän valloitus]]* (1919, esipuhe Élisée Reclus, suom. Santeri Rissanen)
# Arthur Christensen: *Politiikka ja joukkomoraali* (1919, suom. Aarne Anttila)
# Rudolf Kjellén: *Valtio elinmuotona* (1919, suom. Aarne Anttila)

## Lähteet
*Suomen kansallisbibliografia Fennica
Andrew Campbell

**Andrew Campbell** (s. 4. helmikuuta 1988) on kanadalainen jääkiekkoilija, joka siirtyi kesällä 2018 NHL-joukkue Chicago Blackhawksin organisaatioon. Hän on pelannut pääosan urastaan NHL:n farmiseuroissa AHL-liigassa. Campbell on Los Angeles Kingsin kolmannen kierroksen varaus . 

## Ura
Campbell pelasi kolmen kauden ajan juniorikiekkoa OHL-joukkue Sault Ste. Marie Greyhoundsissa.

Ammattilaisuransa Campbell aloitti kaudella 2008–2009 AHL-joukkue Manchester Monarchsissa. 3. heinäkuuta 2012 hän allekirjoitti kahden vuoden tulokassopimuksen Los Angeles Kingsin kanssa. 

5. huhtikuuta 2014 pelattuaan 444 AHL-peliä, Campbell pääsi vihdoin debytoimaan NHL:ssä pelatessaan Kingsin paidassa 14:41 minuuttia Vancouver Canucksille kärsityssä 2–1 -tappiossa. 

Vietettyään kuusi vuotta Kingsin organisaatiossa, Campbell lähti vapaana agenttina yhden vuoden sopimuksella Arizona Coyotesiin 1. heinäkuuta 2014. Coyotesissa Campbell pelasi 33 NHL:n runkosarjaottelua ja farmijoukkue Portland Piratesissa 40 AHL:n runkosarjaottelua. Ennen kauden 2015–2016 alkua hän teki ensin sopimuksen AHL-joukkue Toronto Marliesin kanssa ja sen jälkeen NHL-sopimuksen Toronto Maple Leafsin kanssa.

Campbell pelasi Maple Leafsin organisaatiossa kahden kauden ajan. Kaudella 2016–2017 hän pelasi AHL-joukkue Marliesissa 75 runkosarjaottelua. Seuraavaksi kaudeksi hän teki kahden vuoden sopimuksen Arizona Coyotesin kanssa. Campbell edusti sopimuksestaan vuoden Coyotesin organisaatiota ja pelasi 60 runkosarja- ja 9 pudotuspeliottelua AHL-joukkue Tucson Roadrunnersissa. Kauden jälkeen hän oli osa isoa vaihtokauppaa, jossa hänen sopimuksensa siirtyi Chicago Blackhawksille. Samassa yhteydessä Blackhawks sai Marcus Krügerin, MacKenzie Entwistlen, Jordan Malettan ja viidennen kierroksen varausoikeuden, kun Coyotesiin meni Marián Hossan pelaajaoikeudet, Vinnie Hinostroza, Jordan Oesterle ja kolmannen kierroksen varausoikeus.

## Lähteet
Drew Shore

**Drew Shore** (s. 29. tammikuuta 1991) on yhdysvaltalainen uransa lopettanut jääkiekkoilija. Hän on Florida Panthersin toisen kierroksen varaus .

## Pelaajaura
Shore pelasi yliopistokiekkoa Denverissä ennen kuin viimeisenä vuotenaan solmi kolmivuotisen tulokassopimuksen Florida Panthersin kanssa 27. maaliskuuta 2012. 

Työsulun loputtua kaudella 2012–2013 Shore kutsuttiin AHL-joukkue San Antonio Rampagesta Floridaan tekemään NHL-debyyttiään 22. tammikuuta 2013. Ensimmäisen maalinsa hän teki 22. helmikuuta 2013 ohittaessaan Washington Capitalsin maalivahti Braden Holtbyn. Shore pelasi kaudella 2016–2017 50 ottelua EHC Klotenissa tehden pisteet 24+24=48. Samalla kaudella hän pelasi myös NHL:ssä Vancouver Canucksissa 14 ottelua tehden pisteet 0+2=2.

2017 Toukokuun lopulla Shore teki ZSC Lionsin kanssa kahden vuoden sopimuksen.

## Tilastot
Dmitri Altarjov

**Dmitri Vladimirovitš Altarjov** (, s. 13. elokuuta 1980) on venäläinen jääkiekkoilija, joka pelaa VHL-joukkue Rubin Tjumenissa. Aiemmin hän on pelannut KHL:ssä Metallurg Magnitogorskin ja Jugra Hanty-Mansijskin riveissä.

Altarjov on New York Islandersin yhdeksännen kierroksen varaus .

## Lähteet
Louis Domingue

**Louis Boileau-Domingue** (s. 6. maaliskuuta 1992 Quebec, Kanada) on kanadalainen jääkiekkomaalivahti. Hän pelaa NHL-joukkue Pittsburgh Penguinsin organisaatiossa. Domingue on Phoenix Coyotesin viidennen kierroksen varaus .

## Ura
Domingue varattiin 13. pelaajana QMJHL-joukkue Moncton Wildcatsiin vuonna 2008. Hän pelasi QMJHL:ssä Monctonissa ja Quebec Rempartsissa. Vuonna 2010 hänet valittiin pelaamaan CHL:n lupaavien tulokkaiden ottelussa.

Domingue varattiin Phoenix Coyotesiin ja hän teki joukkueen kanssa sopimuksen 1. kesäkuuta 2011. Hänet laitettiin vielä kaudeksi 2011–2012 pelaamaan QMJHL:ään Quebec Rempartsiin, jossa hän oli maalivahtien torjuntaprosenttien ykkönen 91,4 prosentillaan. Seuraavana vuonna kaudella 2012–2013 hän teki ammattilaisdebyyttinsä pelaten AHL-joukkue Portland Piratesissa sekä ECHL-joukkue Gwinnett Gladiatorsissa.

2014–2015 kaudella Domingue nostettiin takaisin Coyotes NHL-ryhmään paikkaamaan sairastuvalle joutunutta Mike Smithiä. Hän pääsi ensimmäisen kerran jäälle 31. tammikuuta 2015 käydyssä ottelussa Ottawa Senatorsia vastaan, jossa hän päästi kaksi maalia 7–2 tappioon päättyneessä ottelussa. Seuraavassa ottelussa Domingue aloitti tolppien välissä ja torjui voiton itäisen konferenssin johtopaikalla olevasta Montreal Canadiensistä maalein 3–2. Loppukauden hän toimi Smithin korvaajana.

Seuraavalla kaudella Mike Smithin uusi loukkaantuminen nosti Dominguen Coyotesin miehistöön, josta hän hyvien otteiden myötä otti aloittavan maalivahdin paikan Anders Lindbäckiltä. Domingue solmi heinäkuussa 2016 kaksivuotisen jatkosopimuksen Coyotesin kanssa.

Marraskuussa 2019 Tampa Bay Lightning lähetti Dominguen New Jersey Devilsiin vaihdossa ehdolliseen seitsemännen kierroksen varausvuoroon vuoden 2021 varaustilaisuudessa.

## Lähteet

## Aiheesta muualla
*
Maria Partanen

**Maria Johanna Tahvanainen**, kirjailijanimi **Maria Partanen** (9. tammikuuta 1930 Sortavala – 12. marraskuuta 2014 Savonlinna) oli suomalainen kirjailija.

Partasen vanhemmat olivat kauppias Toivo Juhana Mauritz Partanen ja Elsa Irene Treuthardt. Hän kävi keskikoulun ja valmistui 1952 nuoriso-ohjaajaksi Suomen kirkon seurakuntaopistosta. Hän asui Iisalmessa, Varkaudessa ja viimeksi Savonlinnassa. 

Maria Partanen oli naimisissa vuodesta 1952 lääkäri Seppo Juha Tapani Tahvanaisen kanssa. 

## Teoksia
* *Valkeat talot* : romaani. WSOY 1961
* *Kahden aasin kapakka* : radiokuunnelma. 1964
* *Herra Sebastianin linnunlaulu* : tv--näytelmä. 1966
* *Rautapata : tarinoita maailman äärestä* : satu ; kuvitus Hannu Lukkarinen. WSOY 1977
* *Pommerista kotiin. Lauritsa Juhanpojan tarina* : historiallisia kertomuksia lapsille ; kuvitus Hannu Lukkarinen. WSOY 1982
* *Jättiläisen taskussa* : satu ; kuvitus Timo Kästämä. WSOY 1988

## Lähteet
Peter Flache

**Peter Flache** (s. 4. maaliskuuta 1982) on kanadalainen jääkiekkoilija, joka pelaa DEL-joukkue Straubing Tigersissa. 

Flache varattiin OHL-joukkue Guelph Stormiin kuudennella kierroksella 123. pelaajana vuonna 1999.  hänet varattiin Chicago Blackhawksiin 262. pelaajana.
Jevgeni Bumagin

**Jevgeni Vladimirovitš Bumagin** (, s. 7. huhtikuuta 1982) on kazakstanilais-venäläinen jääkiekkoilija, joka pelaa VHL-joukkue Jermak Angarskissa.

Bumagin pelasi vuoden 2010 maailmanmestaruuskilpailuissa Kazakstanin maajoukkueen riveissä. 

Bumagin on Detroit Red Wingsin kahdeksannen kierroksen varaus .

## Lähteet
Aleksandr Kadeikin

**Aleksandr Andrejevitš Kadeikin** (, s. 4. lokakuuta 1993) on venäläinen jääkiekkoilija, joka pelaa KHL-joukkue Traktor Tšeljabinskissa. Hänet varattiin 201. pelaajana  Detroit Red Wingsiin.

## Pelaajaura
Kadeikin teki debyyttinsä MHL:ssä Atlanty Mytištšissä kaudella 2010–2011. Hän teki 19 pistettä 48 pelissä. Kaudella 2011–2012, toisena vuotenaan Atlantyssa Kadeikin teki 22 maalia ja 36 syöttöä 60 pelaamassaan ottelussa. 

Ammatillisella tasolla Kadeikin debytoi kaudella 2012–2013 Atlantissa, jossa pelasi kaksi KHL-ottelua. Hän pelasi myös 26 peliä Atlantin juniorijoukkueessa. Näissä otteluissa hän teki 14 maalia ja 29 syöttöä.

Kauden 2013–2014 jälkeen Kadeikin oli Atlantin paras pistemies tehden 54 pelissä kahdeksan maalia ja 15 syöttöpistettä.

Kaudella 2014–2015 Kadeikin ehti saada yhden syöttöpisteen yhdeksässä Atlantissa pelaamassaan ottelussa ennen kuin hänet kaupattiin SKA Pietariin vaihdossa Anton Malyševiin 26. syyskuuta 2014.
Kapan

**Kapan** () on Armenian kaakkoisosassa sijaitsevan Sjunik'in maakunnan pääkaupunki. Vuoden 2011 väestönlaskennan aikaan kaupungin asukasluku oli 43&nbsp;190; vuosikymmen aiemmin asukkaita oli 45&nbsp;711 (2001). Kaupungin läpi virtaa Vatšaganjoki.


Kuva:Հուշարձան՝ Երկրորդ աշխարհամարտում զոհվածների.jpg|Toisen maailmansodan muistomerkki.
Kuva:Qajarani banali.jpg|Karajanin avain -muistomerkki Kapanissa. 


## Lähteet

## Aiheesta muualla

*Armenian Travel Bureau: Kapan  (atb.am)
*World's longest cable car line opens to Armenia (10/2010)  (phys.org)
Kevin Elgestål

**Kevin Elgestål** (s. 29. toukokuuta 1996) on ruotsalainen jääkiekkoilija, joka pelaa Allsvenskan-joukkue HC Vita Hästenissä.

Elgestål teki debyyttinsä SHL:ssä kaudella 2013–2014 Frölundan paidassa.

Elgestål varattiin seitsemännellä kierroksella 194. pelaajana Washington Capitalsiin .
Lizard Squad

**Lizard Squad** on kansainvälinen hakkeriryhmä, joka nousi laajempaan tietouteen pelipalveluihin kohdistuneiden palvelunestohyökkäysten seurauksena joulukuussa 2014.

Suomessa ryhmä sai julkisuutta kun Ryaniksi itseään kutsunut ryhmän jäsen kertoi Sky Newsin haastattelussa olevansa kotoisin Suomesta. Keskusrikospoliisi ilmoitti sittemmin tavoittaneensa heille ennestään tutun Ryanin ja aloittaneensa tämän toimista rikostutkinnan. Helsingin Sanomien Nyt-liitteelle antamassaan haastattelussa Ryan kertoi toimineensa ryhmän tiedottajana ja kielsi tehneensä mitään laitonta. Ryan tuomittiin vuonna 2020 Länsi-Uudenmaan käräjäoikeudessa petoksista ja tietoliikenteen häirinnästä nuorena henkilönä sakkokorvauksiin. Ryan on tuomittu myös vuonna 2015 kahden vuoden ehdolliseen tuomioon yli 50000:sta tietomurrosta, jotka hän teki eri ryhmittymän jäsenenä. 

## Toteutetut hyökkäykset
* 18. elokuuta 2014, *[[League of Legends]]* -videopelin palvelin kaatui palvelunestohyökkäyksessä, jonka Lizard Squad julisti ensimmäiseksi iskukseen.
* 24. elokuuta 2014 ja 8. joulukuuta 2014 Lizard Squad iski PlayStation Networkiin.
* 23. marraskuuta 2014 Lizard Squad iski *[[Destiny (videopeli)|Destinyn]]* palvelimiin palvelunestohyökkäyksellä.
* 1. joulukuuta 2014 Lizard Squad kaatoi Xbox Liven.
* 2. joulukuuta 2014 Lizard Squad otti haltuunsa Machinima.com sivuston ja korvasi sen etusivun ryhmän logolla.
* 22. joulukuuta 2014 Pohjois-Korean Internet-yhteys kaatui palvelunestohyökkäyksessä. Lizard Squad otti vastuun hyökkäyksestä.
* 25. joulukuuta 2014 Lizard Squad hyökkäsi Xbox Liveä ja PlayStation Networkia vastaan kaataen palvelut. Hyökkäys jatkui seuraavaan päivään asti ja lakkaisi Kim Dotcomin luvattua ryhmälle 3000 elinikäisjäsenyyttä Mega-latauspalveluun.

### Erimielisyydet muiden hakkeriryhmien kanssa
Loppuvuodesta 2014 Lizard Squad ilmoitti hyökkäävänsä Tor-verkkoa vastaan tarkoituksenaan vallata enemmistö verkon solmuista ja näin vaarantaa verkon käyttäjien anonymiteetti. Tämän seurauksena Lizard Squad ja Tor-verkkoa puolustanut hakkeriryhmä Anonymous ajautuivat erimielisyyksiin ja Anonymous julisti sodan ryhmittymää vastaan. Lisäksi joukko pelialaa puolustaneita hakkereita muodosti palvelunestohyökkäyksien vastaiskuna Finest Squad -hakkeriryhmän ja julkaisi Lizard Squadiin kuuluvien nimiä ja kuvia internetissä.

## Lähteet
Pontus Själin

**Pontus Själin** (s. 12. kesäkuuta 1996) on ruotsalainen jääkiekkoilija, joka on pelaa SHL-joukkue Luleå HF:ssä. Hänet varattiin Minnesota Wildiin kuudennella kierroksella .

Själin debytoi SHL:ssä kaudella 2014–2015 Leksands IF:n joukkueessa. Hän solmi joukkueen kanssa kahden vuoden jatkosopimuksen helmikuussa 2015, mutta sopimus purettiin jo saman vuoden toukokuussa.

## Lähteet

* 

### Viitteet
Anton Lindholm

**Anton Lindholm** (s. 29. marraskuuta 1994 Skellefteå, Ruotsi) on ruotsalainen jääkiekkopuolustaja.

## Ura
### Seuraura
Lindholmin kasvattajaseura on Varuträsk IF. Hän pelasi myöhemmät juniorivuotensa kuitenkin Skellefteå AIK:ssa. Hän debytoi seuran miesten joukkueessa kaudella 2011–2012, jolloin Lindholm pelasi Elitserienissä yhden runkosarjaottelun. Lindholm pelasi suurimman osan kaudestaan Skellefteån J20-junioreissa, mutta vahvisti myös J18-junioreita, joissa hän voitti J18 Allsvenskanin hopeaa. Kaudella 2012–2013 Lindholm nousi seuran J20-junioreiden varakapteeniksi. Hän pelasi kauden aikana kaksi Elitserien-ottelua. 

Loppukaudella 2013–2014 Lindholm nousi Skellefteån SHL-kokoonpanoon ja pelasi seitsemän runkosarja- ja 14 playoff-ottelua tehopistein 1+2=3. Hänen ensimmäinen SHL-maalinsa syntyi varsin hyvään paikkaan neljännessä finaaliottelussa 21. huhtikuuta 2014 vieraissa Färjestads BK:ta vastaan, sillä se ratkaisi Skellefteålle 0–3-voittoon päättyneessä ottelussa Ruotsin-mestaruuden. Voittomaali syntyi jo ensimmäisessä erässä ajassa 2.46. Huhtikuussa 2014 Lindholm teki Skellefteån kanssa kaksivuotisen ammattilaissopimuksen.

Colorado Avalanche varasi Lindholmin viidennellä kierroksella 144. pelaajana . Varsinaisella SHL:n tulokaskaudellaan 2014–2015 hän teki 35 runkosarjaottelussa seitsemän syöttöpistettä ja 15 playoff-ottelussa tehot 1+4=5. Lindholm voitti pudotuspeleissä Skellefteån sisäisen tehotilaston lukemalla +10. Hän voitti kauden päätteeksi SHL-hopeaa. Lindholm pelasi myös 11 Mestarien liigan ottelua tehden kaksi maalia. Hän pelasi kauden aikana myös viisi ottelua lainalla sarjatasoa alempana HockeyAllsvenskanin Malmö Redhawksissa marras-joulukuun 2014 vaihteessa. Myös kauden 2015–2016 päätteeksi Lindholm voitti SHL-hopeaa.

Toukokuussa 2016 Lindholm teki kolmivuotisen tulokassopimuksen Colorado Avalanchen kanssa. Lindholm pelasi ensimmäisellä kaudellaan 12 NHL-ottelua, mutta suurin osa kaudesta meni AHL:n San Antonio Rampagessa. Toisella kaudella NHL-pelejä tuli 48, mutta kolmannella kaudella vain 2. Hän teki sen jälkeen kaksivuotisen jatkosopimuksen, mutta hänet kaupattiin neljännen Colorado-kautensa jälkeen Chicago Blackhawksiin. Avalanchesta lähtivät Blackhawksiin Lindholm ja Nikita Zadorovin vaihdossa Brandon Saadiin ja Dennis Gilbertiin.

### Maajoukkueura
Lindholm edusti Ruotsia MM-kilpailuissa vuonna 2016. Hän liittyi turnaukseen suoraan SHL:n finaaleista ja pelasi turnauksessa toistaiseksi kaikki kolme A-maaotteluaan. Lindholm teki A-maajoukkuedebyyttinsä alkulohkon toiseksi viimeisessä ottelussa 15. toukokuuta 2016 Moskovan VTB Ice Palacessa Sveitsiä vastaan. Hän sai ottelussa jääaikaa 19.18 minuuttia.

Lindholm on pelannut myös 12 nuorten ja kuusi poikien maaottelua. Hän on kuulunut Ruotsin alle 20-vuotiaiden maajoukkueen kapteenistoon.

## Tilastot

## Lähteet
*
*

### Viitteet
Gustav Forsling

**Gustav Forsling** (s. 12. kesäkuuta 1996 Linköping, Ruotsi) on ruotsalainen jääkiekkoilija, joka on pelannut kesästä 2019 alkaen NHL-joukkue Florida Panthersin organisaatiossa. Hänet varattiin Vancouver Canucksiin viidennellä kierroksella .

Ennen Carolina Hurricanesia Forsling pelasi Chicago Blackhawksissa, joka oli hankkinut Forslingin itselleen Vancouverista vuonna 2015.

Forsling teki debyyttinsä SHL:ssä kaudella 2014–2015, jolloin hän pelasi Linköping HC:n joukkueessa.

Heinäkuussa 2021 Forsling teki Florida Panthersin kanssa kolmivuotisen jatkosopimuksen, jonka keskimääräinen kausipalkka on 2,66 miljoonaa dollaria.

Maaliskuussa 2024 Forsling teki Panthersin kanssa kahdeksan vuoden mittaisen ja yhteensä 46 miljoonan dollarin arvoisen jatkosopimuksen.

## Lähteet
Viktor Arvidsson

**Viktor Arvidsson** (s. 8. huhtikuuta 1993) on ruotsalainen jääkiekkoilija, joka pelaa NHL-seura Boston Bruinsissa. Hän oli Nashville Predatorsin neljännen kierroksen varaus vuoden  varaustilaisuudessa.

Aiemmin hän on pelannut kotimaassaan Skellefteå AIK:n joukkueessa voittaen kahdesti Ruotsin mestaruuden. 15. heinäkuuta 2014 Arvidsson teki Nashville Predators kanssa kolmen vuoden tulokassopimuksen.

1. heinäkuuta 2021 Predators kauppasi Arvidssonin Los Angeles Kingsiin vaihdossa toisen kierroksen varavuoroon  ja kolmannen kierroksen varausvuoroon .

Heinäkuussa 2024 Arvidsson teki vapaana agenttina Edmonton Oilersin kanssa kaksivuotisen ja yhteensä kahdeksan miljoonan dollarin arvoisen sopimuksen. 

Heinäkuussa 2025 Oilers kauppasi Arvidssonin Boston Bruinsiin vaihdossa viidennen kierroksen varausvuoroon vuoden 2027 varaustilaisuudessa.

Juniorimaajoukkueissa Arvidsson on saavuttanut alle 18-vuotiaiden MM-hopeaa 2011 ja alle 20-vuotiaiden MM-hopeaa 2013. Aikuisten arvokisoissa hän on voittanut MM-kultaa 2018.

## Lähteet
Pavel Kraskovski

**Pavel Dmitrijevitš Kraskovski** (s. 11. syyskuuta 1996) on venäläinen jääkiekkoilija, joka pelaa KHL-joukkue Lokomotiv Jaroslavlissa. 

Kraskovski teki KHL-debyyttinsä kaudella 2013–2014.

Kraskovski varattiin Winnipeg Jetsiin kuudennella kierroksella 164. pelaajana .
Ilja Sorokin

**Ilja Igorjevitš Sorokin** (; s. 4. elokuuta 1995 Mežduretšensk, Venäjä) on venäläinen jääkiekkomaalivahti, joka pelaa NHL-joukkue New York Islandersissa.

## Ura
### Seuraura
Sorokinin kasvattajaseura on Vimpel Mežduretšensk. Hän debytoi Metallurg Novokuznetskin paidassa KHL:ssä kaudella 2012–2013, jolloin Sorokin pelasi siellä viisi runkosarja- ja kolme Nadežda Cup-ottelua. Pääosin hänen kautensa eteni kuitenkin MHL-junioriliigan Kuznetskije Medvedissä. Kauden 2013–2014 Sorokin aloitti Metallurgissa lähinnä Niko Hovisen ja Nikita Ložkinin kolmosmaalivahtina. Hovisen lähdettyä hänen vastuunsa kasvoi ja Sorokin pelasi kauden aikana lopulta 27 runkosarja- ja yhden Nadežda Cupin ottelun. Maaliskuussa 2014 hän teki vuoden mittaisen jatkosopimuksen Metallurgin kanssa.

New York Islanders varasi Sorokinin kolmannella kierroksella 78. pelaajana . Hän pelasi Metallurgissa alkukaudella 2014–2015 22 ottelua, kunnes seura kauppasi hänet jouluaattona 2014 TsSKA Moskovaan. Seuraavana päivänä Sorokin teki joukkueen kanssa kaksivuotisen jatkosopimuksen. Hän pelasi loppukaudella TsSKA:ssa kuusi runkosarjaottelua ja vietti suurimman osan siitä lähinnä MHL-joukkue Krasnaja Armijassa. Heinäkuussa 2020 Sorokin teki yksivuotisen sopimuksen New York Islandersin kanssa. Syyskuussa 2021 Sorokin teki Islandersin kanssa kolmevuotisen ja yhteensä 12 miljoonan dollarin arvoisen jatkosopimuksen.

### Maajoukkueura

 
 

Sorokin pelasi alle 20-vuotiaiden MM-kilpailuissa vuonna 2015, jolloin hän voitti hopeaa. Hän debytoi Venäjän A-maajoukkueessa Helsingin Hartwall Areenalla Karjala-turnauksessa 9. marraskuuta 2014  Tšekkiä vastaan. Sorokin torjui Venäjän 4–2-voittoon päättyneessä ottelussa 26 kertaa. Sorokin on edustanut Venäjää jääkiekon MM-kilpailuissa vuosina 2016 ja 2017. Sorokin oli voittamassa olympiakultaa venäläisten olympiaurheilijoiden joukkueessa 2018.

## Tilastot

### Maajoukkuetilastot

## Lähteet
*
*

### Viitteet
Brycen Martin

**Brycen Martin** (s. 9. toukokuuta 1996) on kanadalainen jääkiekkoilija, joka pelaa WHL-joukkue Swift Current Broncosissa. Hän on Buffalo Sabresin kolmannen kierroksen varaus .

Martinia pidettiin mahdollisena ensimmäisen kierroksen varauksena vuoden 2014 NHL:n varaustilaisuuteen, mutta hänet varattiin vasta kolmannella kierroksella Buffalo Sabresiin.

## Pelaajaura
### Junioriura
Martin varattiin WHL:ään Swift Current Broncosiin vuoden 2011 varaustilaisuuden toisena pelaajana. Hän on pelannut joukkueessa kaudesta 2011–2012 lähtien. Hänet valittiin pelaamaan vuoden 2014 CHL:n lupaavien tulokkaiden ottelussa.
Rinat Valijev

**Rinat Išakovitš Valijev** (; s. 11. toukokuuta 1995 Nižnekamsk, Venäjä) on venäläinen jääkiekkopuolustaja, joka pelaa KHL-joukkue Admiral Vladivostokissa.

## Ura
### Seuraura
Valijev on Neftehimik Nižnekamskin kasvatti. Hän pelasi kauden 2011–2012 Kazanissa MHL-junioriliigaa Bars Kazanissa ja sarjatasoa alempana MHL B-junioriliigaa Irbis Kazanissa. Ak Bars Kazan varasi Valijevin koko KHL:n varaustilaisuuden kolmantena pelaajana kesällä . Hän aloitti kauden 2012–2013 Barsissa, mutta siirtyi vain kuuden siellä pelaamansa ottelun jälkeen Pohjois-Amerikkaan USHL-junioriliigan Indiana Iceen. Valijev pelasi kauden aikana myös USHL/NHL Top Prospects Gamessa.

WHL-joukkue Kootenay Ice varasi Valijevin 25. pelaajana . Hän siirtyi joukkueeseen kaudeksi 2013–2014 ja teki runkosarjassa 28 tehopistettä. Valijev jakoi lukemalla +27 Icen sisäisen tehotilaston voiton Jaedon Descheneaun kanssa. Toronto Maple Leafs varasi hänet kolmannella kierroksella 68. pelaajana . Jo saman kesän heinäkuussa Valijev teki kolmivuotisen tulokassopimuksen seuran kanssa. Hän siirtyi kaudeksi 2014–2015 vielä Icen vahvuuteen. Valijev oli joukkueen tehokkain puolustaja tehoilla 9+37=46. Hän voitti myös Icen sisäisen tehotilaston lukemalla +22. Valijev valittiin kauden päätteeksi WHL:n itäisen konferenssin toiseen tähdistökentälliseen. WHL-kauden jälkeen, huhtikuussa 2015 hän siirtyi loppukevääksi AHL-joukkue Toronto Marliesin vahvuuteen.

Kauden 2015–2016 Valijev aloitti Toronto Marliesin AHL-joukkueen vahvuudessa.

### Maajoukkueura

Valijev pelasi alle 20-vuotiaiden MM-kilpailuissa vuonna 2015, jolloin hän voitti hopeaa. Valijev pelasi myös alle 18-vuotiaiden Ivan Hlinkan muistoturnauksessa vuonna 2012.

## Tilastot

## Lähteet
*
*

### Viitteet
Nikita Trjamkin

**Nikita Trjamkin** (s. 30. elokuuta 1994) on venäläinen jääkiekkoilija, joka pelaa NHL-seura Vancouver Canucksissa.

Trjamkin teki KHL-debyyttinsä Avtomobilistissa kaudella 2012–2013.

## Tilastot
Jonas Johansson (jääkiekkoilija, 1995)

**Jonas Olov Johansson** (s. 19. syyskuuta 1995 Gävle, Ruotsi) on ruotsalainen jääkiekkomaalivahti, joka pelaa NHL-seura Tampa Bay Lightningissa. *[[The Hockey News]]* -sivuston mukaan hänen vahvuuksiinsa kuuluu koko, rauhallisuus ja kokonaisvaltaisuus. Johanssonin tulisi kuitenkin olla kilpailullisempi, jotta hänen potentiaalinsa tulisi kunnolla esiin.

## Ura
### Seuraura
Johanssonin kasvattajaseura on Hille/Åbyggeby IK. Hän pelasi myöhemmät juniorivuotensa kuitenkin Brynäs IF:ssä, jossa Johansson voitti U16 SM:n pronssia vuonna 2011 ja J18 Allsvenskanin mestaruuden vuonna 2013. Kaudella 2012–2013 hän debytoi seuran miesten joukkueessa, jossa Johansson pelasi yhden European Trophy -ottelun. Hän ei kuitenkaan saanut peliaikaa Elitserienissä, jonne Johansson puki kuuteen runkosarjaotteluun. Kaudella 2013–2014 hän debytoi joukkueen maalinsuulla pelaten neljä runkosarja- ja yhden ET -ottelun. Johansson pelasi suurimman osan kaudestaan kuitenkin Brynäsin J20-junioreissa, joissa hän voitti kauden päätteeksi J20 SuperElitin pronssia ja valittiin sarjan parhaaksi maalivahdiksi. Huhtikuussa 2014 Johansson teki kaksivuotisen jatkosopimuksen seuran kanssa.

Buffalo Sabres varasi Johanssonin kolmannella kierroksella 61. pelaajana . Kaudella 2014–2015 hän pelasi Brynäsissä kaksi runkosarjaottelua. Johansson pelasi kauden aikana miesten pelejä myös yhdeksän ottelua lainalla HockeyAllsvenskan-joukkue Almtuna IS:ssä, jonne hän siirtyi tammikuussa 2015 paikkaamaan Linus Söderströmin loukkaantumista. Kauden 2015–2016 Johansson pelasi kokonaan lainalla Almtunassa, jonka pääasiallisena vastuunkantajana hän toimi ja pelasi 42 runkosarjaottelua. Johansson kuitenkin puki Brynäsin paidan neljään SHL-otteluun. Huhtikuussa 2016 hän teki joukkueen kanssa vuoden mittaisen jatkosopimuksen.

Brynäs lainasi Johanssonin Almtunaan myös kaudeksi 2016–2017.

Maaliskuussa 2021 Sabres kauppasi Johanssonin Colorado Avalancheen vaihdossa kuudennen kierroksen varausvuoroon .

Kesäkuussa 2021 Johansson solmi Avalanchen kanssa yksivuotisen jatkosopimuksen.

### Maajoukkueura

Johansson pelasi alle 18-vuotiaiden MM-kilpailuissa vuonna 2013, jolloin hänet palkittiin Ruotsin yhtenä kolmesta parhaasta pelaajasta. Johansson pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti pronssia sekä samana vuonna World U-17 Hockey Challengessa.

Johansson edusti Ruotsia myös alle 20-vuotiaiden MM-kilpailuissa vuonna 2014, jolloin hän voitti hopeaa. Johansson toimi kuitenkin koko turnauksen ajan joukkueensa kolmosmaalivahtina. Vuoden 2015 turnaus häneltä jäi väliin loukkaantumisen vuoksi.

## Muuta
Johanssonin isä Per-Johan pelasi 1990-luvulla hyökkääjänä Brynäsin Elitserien-joukkueessa.

## Tilastot

### Maajoukkuetilastot

## Lähteet
*
*

### Viitteet
Eljas Savola

**Eljas Savola** (1. elokuuta 1926 Leppävirta – 11. marraskuuta 2014 Kuopio) oli suomalainen maanmittausinsinööri ja urheiluvaikuttaja. Hän työskenteli Kuusamossa isojakoinsinöörinä 1951–1960 ja vei päätöksen Suomen viimeisen laajan isojaon. Sen jälkeen hän työskenteli piiri-insinöörinä. Hän kirjoitti Kuusamon isojaosta viidennen osan *Kuusamon historia* -teokseen. Hänelle myönnettiin yli-insinöörin arvonimi, ja hän jäi eläkkeelle 1988.

Savola oli mukana Kuusamon Eräveikkojen toiminnassa, seuran puheenjohtajana 1968–1977, myöhemmin kunniapuheenjohtaja. Samaan aikaan hän oli Hiihtoliiton hallituksen jäsen. Hän oli vaikuttamassa Kuusamon suurmäen rakentamiseen ja edelleen maailmancupin järjestämispaikkana toimivan Ruka kisojen perustamiseen.

## Teokset
* Kuusamon historia. 5, Kuusamon isojako, Kuusamon kunta, 1993 

## Lähteet
Brayden Point

**Brayden Point** (s. 13. maaliskuuta 1996) on kanadalainen jääkiekkoilija, joka pelaa NHL-joukkue Tampa Bay Lightningissa. Hän on kolmannen kierroksen varaus . KHL:ään hänet varattiin Traktor Tšeljabinskiin viidennellä kierroksella . Hän on pelipaikaltaan vasen laitahyökkääjä, mutta osaa pelata myös keskellä. 

Point varattiin Moose Jaw Warriorsiin WHL:ään ensimmäisellä kierroksella 14. pelaajana vuoden 2011 varaustilaisuudessa. Hän on pelannut joukkueessa kaudesta 2011–2012 lähtien. Vuonna 2014 hän pelasi CHL:n lupaavien pelaajien ottelussa.

Pointia pidettiin mahdollisena ensimmäisen kierroksen varauksena vuoden 2014 NHL:n varaustilaisuuteen, mutta hänet varattiin kuitenkin vasta kolmannella kierroksella Tampa Bay Lightningiin.
Syyskuussa 2019 Point teki kolmen vuoden jatkosopimuksen Lightningin kanssa.

Heinäkuussa 2021 Point teki Lightningin kanssa kahdeksan vuoden mittaisen ja yhteensä 76 miljoonan dollarin arvoisen sopimuksen, joka astuu voimaan kauden 2021-2022 jälkeen.

## Lähteet
* https://www.nhl.com/player/brayden-point-8478010?season=20172018

### Viitteet
Anton Karlsson (jääkiekkoilija, 1996)

**Anton Karlsson** (s. 3. elokuuta 1996) on ruotsalainen jääkiekkoilija. Hän on Arizona Coyotesin kolmannen kierroksen varaus .

Karlsson debytoi SHL:ssä kaudella 2014–2015.

Karlssonilla on vanhempi veli Erik, joka pelaa Frölunda HC:ssa.